proxectonos/corpus_dominio_legal_administrativo_tmp huggingface dataset:
BASES REGULADORAS DO PROCEDEMENTO DE CONCESIÓN DE AXUDAS MUNICIPAIS DESTINADAS AO APOIO Á NATALIDADE NO CONCELLO DE CUNTIS
ADMINISTRACIÓN LOCAL — Municipal — Cuntis (Subvencións, 02/12/2016)

De conformidade co previsto nos artigos 17.3. b y 20.8. a da Lei 38/2003, de 17 de novembro, Xeral de Subvencións publicase o extracto da convocatoria cuxo texto completo pode consultarse na Base de Datos Nacional de Subvencións (http://www.pap. minhap. gob. es/bdnstrans/index): Poderán ser beneficiariarios/as destas axudas as nais e pais empadroadas no Concello de Cuntis, polo menos un deles cunha antelación de nove meses e con fillos/as nadas/os entre o 1 de xaneiro de 2016 e o 30 de novembro de 2016 Regular o procedemento da concesión de axudas as nais e pais empadroadas no Concello de Cuntis, polo menos un deles cunha antelación de nove meses e con fillos/as nadas/os entre o 1 de xaneiro de 2016 e o 30 de novembro de 2016 1. As axudas serán como máximo de 300 euros por cada fillo/a nado ou adoptado entre o 1 de xaneiro de 2016 e o 30 de novembro de 2016.2. No caso de nacementos ou adopcións de fillos con algunha minusvalía recoñecida nun grao igual ou superior ao 33% ou recoñecemento da situación de dependencia, a contía da axuda poderá chegar a 500 euros.3. No caso de nacementos ou adopcións en familias numerosas ou familias monoparentais, a contía da axuda poderá chegar a 500 euros. No caso de que as solicitudes aceptadas superen as previsións e excédase o crédito destinado a esta subvención, o crédito total previsto será prorrateado entre as solicitudes admitidas. Estas axudas son compatibles con calquera outra subvencións, axuda ou ingreso obtido para a mesma finalidade. Bases de execución do Orzamento de 2016. O orzamento destinado a este programa é de 6.000,00 €, con cargo á partida 231.480.00 No caso de que as solicitudes aceptadas superen as previsións e excédase o crédito destinado a esta subvención, o crédito total previsto será prorrateado entre as solicitudes admitidas. As bases da convocatoria anunciaranse no Boletín Oficial da Provincia de Pontevedra, así como na páxina web do concello de Cuntis e no Taboleiro de Anuncios. O prazo de presentación de solicitudes iniciarase ao día seguinte da publicación das Bases da Convocatoria no Boletín Oficial da Provincial e rematará o día 16 de decembro de 2016. Cuntis, 28/11/ 2016.—O Alcalde-Presidente, Manuel Campos Velay.
ADXUDICACIÓN DO CONTRATO DA OBRA PAVIMENTACIÓN DE VIAIS E ACOMETIDAS DE SANEAMENTO NO NUCLEO DE CASTRO.
ADMINISTRACIÓN LOCAL — Municipal — Moraña (Contratos administrativos, 09/08/2016)

Por Resolución da Alcaldía de data 29-07-2016, foi adxudicado o contrato de obras consistentes en “PAVIMENTACION DE VIAIS E ACOMETIDAS DE SANEAMENTO NO NUCLEO RURAL DE CASTRO”; publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. —104.443,08 euros. —Importe neto: 104.443,08 euros e 21.933,05 euros de ive. —Importe total: 126.376,13 euros. Moraña, 29 de xullo de 2016.—A Alcaldesa, María Luisa Piñeiro Arcos.
DH. W36.53652. SOLICITUDE DO CONCELLO DE MORAÑA DE AUTORIZACIÓN OBRAS NO LUGAR DE A ALBERGUERÍA (STA. MARGARIDA), NO CONCELLO DE MORAÑA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 20/10/2016)

O Concello de Moraña solicita de Augas de Galicia co CIF: Q1500378C, a autorización de obras no lugar de A Alberguería–Sta. Margarida, parroquia e Concello de Moraña (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53652 As obras solicitadas consisten na construción de senda peonil, de 560 metros de lonxitude total, que discorrerá pola zona de servidume e policía do río Agra, no lugar de Alberguería-Santa margarida (Moraña). A senda terá 2,00m de ancho e, no seu trazado a carón do río, instalarase una pasarela de madeira de 27,00 m de lonxitude que se situará paralelamente ao leito. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 8 de setembro de 2016.—O Xefe da Área de Autorizacións e Concesións, Jose Valero Vicuña Guilmain.
LISTADO DE BECARIOS DE INVESTIGACIÓN DEL IGAFA
ADMINISTRACIÓN LOCAL — Provincial — Deputación Provincial (Subvencións, 12/07/2016)

En cumprimento do disposto nos artigos 18 da Lei 38/2003, de 17 de novembro, xeral de subvencións, 15 da Lei 9/2007, do 13 de xuño, de subvencións de Galicia, e na base 25.16ª do Orzamento Provincial para o ano 2016, publícase listado de axudas concedidas polo Servizo de Medio Ambiente. Pontevedra, 5 de xullo de 2016.
OFERTA DE EMPREGO PÚBLICO 2016 (EXPEDIENTE NÚMERO 9.205/407)
ADMINISTRACIÓN LOCAL — Municipal — Vigo (Persoal, oposicións, 18/11/2016)

A Xunta de Goberno Local do Concello de Vigo, en sesión do 7 de outubro de 2016, aprobou a oferta de emprego do Organismo Autónomo Xerencia Municipal de Urbanismo do Concello de Vigo para o ano 2016, integrada polas seguintes prazas vacantes correspondentes todas a persoal funcionario: Vigo, 7 de novembro de 2016.—A Vicepresidente, Mª José Caride Estévez.
CONVOCATORIA NOMEAMENTO INTERINO OPERADOR/A SERVIZO DE URBANISMO
ADMINISTRACIÓN LOCAL — Municipal — Poio (Persoal, oposicións, 26/02/2016)

Por acordo da Xunta de Goberno Local de data 22 de febreiro de 2016 aprobouse a convocatoria e as bases reguladoras do proceso selectivo para nomeamento interino de persoa capacitada para desempeñar o posto de Operador/a encadrado no Servizo de Urbanismo cando concorran algunha das circunstancias establecidas no artigo 10 do Real decreto lexislativo 5/2015, do 30 de outubro, polo que se aproba o texto refundido da lei do estatuto básico do empregado público. As bases do proceso selectivo poderán consultarse no taboleiro de anuncios e na páxina web do Concello (www.concellopoio.com). O prazo de presentación de instancias para participar no proceso selectivo é de 10 días naturais a contar desde o día seguinte á publicación deste anuncio no Boletín Oficial de Pontevedra. Poio, 23 de febreiro de 2016.—O Alcalde, Luciano Sobral Fernández.
EXPOSICIÓN PÚBLICA DOS PADRÓNS E COBRANZA EN PERÍODO VOLUNTA-RIO DAS TAXAS POR RECOLLIDA DE LIXO E VAOS 2016
ADMINISTRACIÓN LOCAL — Municipal — Mos (Recadación, 11/11/2016)

Por Acordo da Xunta de Goberno Local de data 27 de outubro de 2016, aprobáronse os Padróns das taxas por recollida do lixo e vaos, correspondente ao exercicio económico de 2016 do Concello de Mos. Os Padróns exporanse ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria. Durante o devandito prazo os interesados poderán examinalos e formular, ante a Xunta de Goberno Local, recurso de reposición previo ao contencioso administrativo, no prazo dun mes a contar dende o día seguinte ao da finalización do período de exposición pública do Padrón (art.14.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo). De conformidade co previsto no art.12 do Texto Refundido da Lei Reguladora das Facendas Locais, en relación co artigo 62 da Lei Xeral Tributaria e os artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005) comunícaselles aos contribuíntes afectados que o período voluntario de cobranza das taxas por recollida do lixo e vaos do ano 2016 para o Concello de Mos, será dende o día 2 DE NOVEMBRO DE 2016 AO 30 DE DECEMBRO DE 2016, ámbalas dúas datas inclusive, tendo en conta que a data límite de ingreso será o día 30 de decembro do 2016 no horario de caixa de cada entidade bancaria colaboradora. As taxas deberán satisfacerse, consonte co artigo 23 e seguintes do Regulamento Xeral de Recadación, empregando os instrumentos de ingreso (recibos) que se enviarán aos domicilios dos contribuíntes, a través das entidades bancarias seguintes: ABANCA BANCO PASTOR BANCO SABADELL GALLEGO CAIXABANK Os contribuíntes que non reciban nos seus domicilios os instrumentos de ingreso, poderán solicitalos ata o 30 de decembro do 2016 na Oficina de Recadación do Concello, en horario de 9 a 14 horas, posto que a non recepción do recibo non exonera da obriga do pagamento nin impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción do recargo correspondente e demais conceptos esixibles, tal e como se fixa nos artigos 26 e 28 da Lei Xeral Tributaria, e os artigos 70 e seguintes do Regulamento Xeral de Recadación. Aconsellámoslle que, para a súa comodidade, domicilie o pagamento dos seus tributos en calquera entidade bancaria. Para elo bastará con que cubra o impreso de domiciliación que se lle facilitará na Oficina de Recadación do Concello. En Mos, a 28 de outubro do 2016.—A Alcaldesa, Nidia María Arévalo Gómez.—A Tesoureira, Banna Meziane Lake.
ANUNCIO APROBACIÓN INICIAL PXOM.
ADMINISTRACIÓN LOCAL — Municipal — Campo Lameiro (Urbanismo e Patrimonio, 13/06/2016)

Aprobado inicialmente o Plan Xeral de Ordenación Municipal, por Acordo do Pleno do Concello de data 14 de marzo de 2016, de conformidade co artígo 85.2 da Lei 9/2002, de 30 de decembro, de Ordenación Urbanística e Protección do Medio Rural de Galicia, sometese a información pública por prazo de dous meses a contar dende o día seguinte ao da publicación do presente anuncio no Diario Oficial de Galicia, Boletin Oficial da Provincia, taboleiro de anuncios do Concello de Campo Lameiro, e na prensa local. Durante dito prazo poderá ser examinado por calquer/a interesado/a nas dependencias municipais para que se formulen as alegacions que se estimen pertinentes. Quedan suspendidas as licenzas en todas as áreas do Concello de Campo Lameiro. A duración desta suspensión será até o momento da aprobación definitiva do Plan Xeral de Ordenación Municipal, cun máximo de dous anos. En Campo Lameiro a 9 de maio de 2016.—O Alcalde, Julio G. Sayáns Bugallo.
CONCESIÓN SUBVENCIÓNS SOCIAIS 2016
ADMINISTRACIÓN LOCAL — Municipal — Tomiño (Subvencións, 22/08/2016)

A Xunta de Goberno do Concello de Tomiño, na súa sesion do 8 de AGOSTO do 2016, acordou e por unanimiade no ámbito das suas conpentenciasa CONCESIÓN DE SUBVENCIÓNS PARA ACTIVIDADES SOCIAIS DE TOMIÑO PARA O ANO 2016 tras a tramitacion do correspondente expediente O que se fai publico aos efectos correspondentes. Tomiño, 8 de agosto do 2016.—A Alcaldesa, Sandra González Alvarez.
PUBLICACIÓN EDICTO APROBACIÓN DEFINITIVA MODIFICACIÓN DE CRÉDITO 32/2016
ADMINISTRACIÓN LOCAL — Municipal — Vigo (Presupostos e cadros de persoal, 11/08/2016)

O Excmo. Concello de Vigo, en sesión ordinaria do Pleno da Corporación celebrada o 4 de xullo de 2016, aprobou inicialmente o expediente 32/2016 de Modificación Orzamentaria, expoñéndose o mesmo ao público segundo anuncio publicado no Bolentín Oficial da Provincia de Pontevedra, nº 138 de data 20 de xullo de 2016, rematando o prazo o día 8 de agosto. Transcorrido o prazo de exposición regulamentario, de acordo ao preceptuado polo artigo 169 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, e non téndose presentado reclamación algunha, considérase, por tanto, aprobada definitivamente a Modificación Orzamentaria números 32/2016. Contra a devandita aprobación, poderán os interesados interpor, se así o estiman, recurso contencioso-administrativo, na forma e prazos que regula o artigo 45 e 46 da Lei 29/1998, de 13 de xullo, reguladora da xurisdición contencioso-administrativa. Ao abeiro do previsto no apartado 3. do artigo 171 do Texto refundido da Lei Reguladora das Facendas Locais, aprobado polo RD 2/2004, de 5 de marzo, a interposición de recursos non suspenderá por si só a aplicación da devandita modificación orzamentaria aprobada definitivamente. Vigo, a 9 de agosto de 2016.—O Alcalde – Presidente, Abel R. Caballero Alvarez.
DELEGACIÓN DO CONSORCIO PROVINCIAL CONTRAINCENDIOS E SALVAMENTO NA DEPUTACIÓN PROVINCIAL EN MATERIA DE RECURSOS LOCAIS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 28/01/2016)

O Pleno da Deputación Provincial de Pontevedra, na sesión extraordinaria celebrada o día 29 de decembro de 2015, acordou aceptar, de conformidade co previsto no artigo 7.2 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, a delegación que realizou o Consorcio provincial para a prestación do servizo contraincendios e salvamento, por acordo do pleno do Consorcio provincial adoptado na sesión do día 28 de outubro de 2015, das facultades de recadación en vía executiva dos ingresos de dereito público que se atopen pendentes de cobro na tesourería do Consorcio provincial A citada delegación realizarase pola Deputación de Pontevedra a través dos seus servizos tributarios. O que se fai público para xeral coñecemento. Pontevedra, a 14 de xaneiro de 2016.—A Presidenta, Mª del Carmen Silva Rego.— O Secretario, Carlos Cuadrado Romay.
LICITACIÓN CONTRATO ARRENDAMENTO LOCAL INDUSTRIAL DE 580 M2 NA PARCELA 52
ADMINISTRACIÓN LOCAL — Municipal — Cambados (Contratos administrativos, 02/02/2016)

Concello de Cambados. Dependencia que tramita o expediente: Contratación. “Contrato de arrendamento de local no polígono industrial de Sete Pías, Cambados. Local de 580 m2, dentro da parcela nº 52”. Ordinaria e aberto. O tipo de licitación establécese na cantidade mínima de 667,00 €/mensuais (Ive excluído), mellorable á alza. Concello de Cambados. Praza do Concello, 1 (36630 Cambados). Teléfono: 986520943. Correo electrónico: contratación@cambados. es. www.cambados.es na sección Taboleiro de anuncios poderase descargar a documentación. Os recollidos na cláusula 6ª do Prego. Prazo: 15 días naturais seguintes ó da publicación deste anuncio no BOP. Lugar de presentación: Rexistro Xeral do Concello.8.30 a 14.30 horas (luns a venres). 9.00 a 13.00 (sábados). O terceiro día hábil posterior ao da finalización do prazo de presentación das proposicións. Por conta do adxudicatario. Cambados, 19 de xaneiro de 2016.—O Concelleiro Delegado de Obras e Servizos (Resolución Alcaldía delegación competencias do 20/06/2016), José Ramón Abal Varela.
CONVOCATORIA PARA CUBRIR PRAZA DE OPERARIO ENCARGADO DE OBRAS E SERVIZOS MUNICIPAIS.
ADMINISTRACIÓN LOCAL — Municipal — Meaño (Persoal, oposicións, 11/01/2016)

A Xunta de Goberno Local, na sesión de data 07-12-2015, aprobou as bases que regularan a convocatoria do proceso selectivo para a contratación laboral, mediante a modalidade contractual de duración determinada por interinidade, para o desempeño de funcións propias do posto de traballo de operario encargado de obras e servizos municipais ata a súa cobertura con carácter laboral fixo. O período de presentación de solicitudes será de 10 días naturais a contar dende o seguinte ao da publicación deste anuncio no Boletín Oficial da Provincia de Pontevedra. As bases íntegras publicaranse na páxina web do Concello de Meaño (www.concellodemeano.com) e tamén estarán a disposición das/os intersados/as na oficinas municipais. Meaño, a 29 de decembro de 2015.—A Alcaldesa, Mª Lourdes Ucha Varela.
PUBLICACIÓN PERIODO VOLUNTARIO COBRANZA IBI, IBE IAE.
ADMINISTRACIÓN LOCAL — Municipal — Vigo (Recadación, 01/09/2016)

Normas de procedemento para o ingreso dos tributos municipais de cobro periódico e notificación colectiva do Concello de Vigo no presente exercicio: 1º.—O Concello remitirá aos domicilios fiscais dos contribuíntes un aviso de pagamento co que se poderá facer o ingreso en calquera entidade de depósito colaboradora na recadación municipal (a práctica totalidade das mesmas), na oficina da entidade de depósito sita no interior da Casa Consistorial, ou ben nos caixeiros automáticos das entidades financeiras colaboradoras na recadación municipal que teñan habilitada esta opción, ata a data límite de ingreso que se sinala naquel, no horario de caixa establecido por cada entidade para o pagamento dos recibos non domiciliados.2º.—O ingreso tamén poderá efectuarse a través de INTERNET, mediante tarxeta de crédito ou débito, dende a páxina web do Concello de Vigo (www.vigo.org), pulsando na pestana “trámites mais comúns”, opción “pagamento de recibos”. Este servicio será totalmente gratuíto para os usuarios, calquera que sexa a entidade financeira emisora da tarxeta coa que se efectúa o aboamento.3º.—As/os contribuíntes que teñan domiciliado o tributo non recibirán o documento de pagamento, cargándoselles na conta indicada o importe correspondente o último día do período voluntario. As devolucións que se produzan causarán baixa automaticamente no ficheiro xeral de domiciliacións do Concello para exercicios sucesivos.4º.—As/os contribuíntes que tiveran os seus tributos domiciliados e aínda así reciban nos seus domicilios o documento de pagamento, será porque a domiciliación é incorrecta. Deberán entregar o xogo de documentos na entidade bancaria que o tratará como un cobro de xanela sen prexuízo de que, unha vez asinada a autorización, sexa informatizada a citada domiciliación para exercicios posteriores.5º— As/os contribuíntes que por calquera causa deixen de recibir o documento de pagamento poderán obter un duplicado a través de internet, dende a páxina web do Concello de Vigo (www.vigo.org), pulsando na pestana “trámites mais comúns”, opción “impresión de recibos”, ou ben en calquera oficina da entidade a ABANCA. Vigo, 22 de agosto de 2016.—O Concelleiro Delegado de Orzamentos e Facenda, Jaime Aneiros Pereira.—O Tesoureiro, Luis García Álvarez.
CONTA XERAL 2015
ADMINISTRACIÓN LOCAL — Municipal — Cerdedo (Presupostos e cadros de persoal, 09/06/2016)

Formulada e rendida a Conta Xeral do Concello de Cerdedo do exercizo 2015, integrada polas contas e estados a que fai referencia o artigo 212.3 do Real Decreto 2/2004, de 5 de marzo, do Texto Refundido da Lei Reguladora de Facendas Locais, informada favorablemente pola Comisión Especial de Contas en sesión realizada o día 30 de maio de 2016, exponse ao público na Secretaría do Concello, por prazo de quince días hábiles contados a partires do seguinte ó da publicación deste anuncio no BOP, para que poida ser examinada e formular as reclamacións, reparos ou observacións que se estimen pertinentes durante a exposición ao público e oito días máis, de conformidade co disposto na normativa vixente. Cerdedo, 31 de maio de 2016.—O Alcalde, Silvestre José Balseiros Guinarte.
APROBACIÓN INICIAL DA ORDENANZA XERAL DE SUBVENCIÓNS DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Ordenanzas e Regulamentos, 08/11/2016)

O Pleno da Deputación de Pontevedra, na sesión ordinaria do 28 de outubro de 2016, acordou aprobar inicialmente a Ordenanza xeral de subvencións da Deputación de Pontevedra, co obxecto de adaptar a normativa estatal e autonómica en materia de subvencións ás condicións de organización e funcionamento da Deputación. Esta Ordenanza xeral de subvencións da Deputación de Pontevedra aplicarase tanto ás subvencións que conceda a Deputación coma ás dos organismos ou entidades de dereito público que dependan dela. En cumprimento do disposto no artigo 49 da Lei 7/1985, de 2 de abril, reguladora das bases do réxime local, sométese a información pública polo prazo de trinta días hábiles, contados desde o día seguinte ao da publicación deste anuncio no Boletín Oficial da Provincia de Pontevedra, durante o cal poderá examinarse o expediente, que consta no Servizo de Contratación, Facenda e Patrimonio da Deputación de Pontevedra, e presentarse as reclamacións que se estimen oportunas. As reclamacións, reparos ou observacións que se presenten serán estudadas, no seu caso, polos servizos técnicos da Deputación de Pontevedra e posteriormente pola Comisión Informativa de Economía, Facenda e Réxime Interior, que lle formulará ao Pleno a proposta de aprobación ou de modificación da Ordenanza xeral de subvencións da Deputación de Pontevedra. A Ordenanza xeral de subvencións da Deputación de Pontevedra entenderase definitivamente aprobada no caso de que no prazo sinalado non se formulasen reclamacións, e procederase á publicación do texto íntegro no devandito boletín oficial, para os efectos da súa entrada en vigor, unha vez transcorrido o prazo de quince días ao que fai referencia o artigo 65.2 da citada Lei 7/1985, de 2 de abril. Así mesmo, para os efectos de dar cumprimento ao establecido no artigo 133 da Lei 39/2015, de 1 de outubro, do procedemento administrativo común das administracións públicas, publicarase na páxina web www.depo.es o texto íntegro da Ordenanza xeral de subvencións da Deputación de Pontevedra aprobada inicialmente polo Pleno da Deputación de Pontevedra na sesión ordinaria do 28 de outubro de 2016. O que se fai público para xeral coñecemento e efectos. Pontevedra, 28 de outubro de 2016.—A presidenta, María del Carmen Silva Rego.—O secretario, Carlos Cuadrado Romay.
APROBACIÓN DEFINITIVA ORZAMENTO 2016
ADMINISTRACIÓN LOCAL — Municipal — Sanxenxo (Presupostos e cadros de persoal, 20/07/2016)

Por acordo da Xunta de goberno local de 8 de xullo de 2016 foi desestimada a seguinte alegación presentada ao orzamento municipal para o ano 2016: Cumprindo o disposto no artigo 169.3 do texto refundido da Lei reguladora das facendas locais, aprobado por Real decreto lexislativo 2/2004 de 5 de marzo e disposicións concordantes, faise público o citado orzamento resumido, o cal está integrado polos seguintes orzamentos separados: Engádese a cada un dos orzamentos que integran o xeral: O orzamento xeral consolidado do Concello de Sanxenxo para o ano 2016 que integra o da propia entidade local, o O. A. Terra de Sanxenxo, a previsión da sociedade mercantil Turismo de Sanxenxo, S. L., a previsión da sociedade mercantil Nauta Sanxenxo e a previsión da sociedade mercantil Ínsula por un importe total de 22.761.734,16 € en ingresos e de 21.304.043,70 € en gastos (despois de eliminacións internas), as eliminacións ascenden en termos legais de consolidación a 3.751.750,55 €. euros, co seguinte desglose: Incluído no orzamento xeral quedou definitivamente aprobado o cadro de persoal para o ano 2016 que se reproduce a continuación: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, a 11 de xullo de 2016.—O Alcalde, Gonzalo Gonzalo Pita.
APROBACIÓN PROVISIONAL DA ORDENANZA FISCAL REGULADORA DO IMPOSTO SOBRE VEHÍCULOS DE TRACCIÓN MECÁNICA
ADMINISTRACIÓN LOCAL — Municipal — Catoira (Ordenanzas e Regulamentos, 20/12/2016)

O Pleno do Concello de Catoira, en sesión celebrada o día 28 do actual mes de novembro, adoptou acordo de aprobación provisional da Ordenanza Fiscal Reguladora do Imposto sobre Vehículos de Tracción Mecánica. De conformidade co disposto no artigo 17 do Real Decreto-lei 2/2004, de 5 de marzo, o expediente exponse ao público polo prazo de trinta días, dentro dos cales os interesados poderán examinalo e presentar as reclamacións que estimen oportunas. Catoira, 30 de novembro de 2016.—O Alcalde-Presidente, Alberto García García.
EXPOSICIÓN PÚBLICA DO PADRÓN DA TAXA POR SANEAMENTOCORRESPONDENTE AO SEGUNDO SEMESTRE DE 2015
ADMINISTRACIÓN LOCAL — Municipal — Ribadumia (Recadación, 15/02/2016)

Configurado pola empresa concesionaria do servizo de saneamento, o padrón das taxas polos servizos de saneamento e coeficiente de verteduras, correspondente ao 2º semestre de 2015, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Ourense, número 8, Cambados, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra estes actos os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, de luns a venres. Transcorrido o período voluntario de pago establecido, ata o 1 de abril de 2.015, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Ribadumia, a 28 de xaneiro de 2016.—O Alcalde, David J. Castro Mougán.
PAGAMENTO DE XUROS PO/04/197.03. NOVA PONTE SOBRE O RÍO UMIA (VARIANTE DE PONTE ARNELAS) RIBADUMIA.
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 21/04/2016)

CLAVE: PO/04/197.03 OBRA: Nova ponte sobre o río Umia (Variante de Ponte Arnelas) En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo procede a efectuar o pago dos xuros do expediente de expropiación forzosa instruído para o concello de Ribadumia por mor das obras do proxecto: “Nova ponte sobre o río Umia (Variante de Ponte Arnelas)”, sinalando a data, hora e lugar de pago: Data: 9 de maio de 2016 Hora: 12:00 a 12:30 horas Lugar: Casa do Concello de Ribadumia A relación de titulares dos bens e dereitos expropiados figura no taboleiro de edictos do concello de Ribadumia. O pagamento efectuarase polo pagador deste servizo e en presenza do representante da Administración, e do alcalde e secretario de dito Concello. O que se fai público para xeral coñecemento, advertindo aos interesados que o pagamento farase precisamente aos que figuren como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. Pontevedra, a 6 de abril de 2016.—O xefe do servizo, Monsalud Cubinsa Marabini.
CONVOCATORIA DO PAGAMENTO DE XUSTOS PREZOS DO PROCEDEMENTO DE EXPROPIACIÓN FORZOSA DE OBRA "ACONDICIONAMENTO DA ESTRADAPO-230 TREITO: CAMPOLAMEIRO-CRUZAMENTO DA ESTRADA A PAREDES EACCESOS AO PARQUE ARQUEOLÓXICO"
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestruturas (Outros documentos, notificacións e informacións públicas, 22/01/2016)

Recibido o libramento para o pagamento de xusto prezo do expediente de expropiación forzosa de referencia e facéndose efectivo polo pagador, sinalouse por este Servizo Provincial de Pontevedra, no cumprimento do disposto no artigo 56 da Lei de Expropiación Forzosa de 16 de decembro de 1954 e do 49 do Regulamento para a súa aplicación, de 26 de abril de 1957, a data para a efectividade do mesmo, aos titulares dos bens e dereitos expropiados que figuran na relación exposta no taboleiro de edictos do Concello sinalado. O pagamento efectuarase polo pagador na data e no lugar que de seguido se indican: O que se fai público para xeral coñecemento, advertindo aos interesados que o pago farase precisamente aos que figuran como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditala titularidade da finca (escrituras da finca ou certificación gráfica e descritiva de catastro ao nome do interesado). No suposto de que a titularidade proviñese dunha herdanza, deberán aportar a escritura de partición coas adxudicacións dos cupos, ou, se a herdanza estivese sen partir: Así mesmo, deberán identificarse co documento nacional de identidade. No suposto de que os interesados non comparezan ó acto ou non acrediten convenientemente a titularidade dos predios, procederase á consignación dos importes na Caixa Xeral de Depósitos da Consellería de Facenda. Pontevedra, a 7 de xaneiro de 2016.—O Xefe do Servizo Provincial de Pontevedra, Tony John Mansur Friedrichs.
MODIFICACIÓN DAS DELEGACIÓNS XENÉRICAS E ESPECÍFICAS EN CONCELLEIROS DA CORPORACIÓN MUNICIPAL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 11/02/2016)

Por resolución de Alcaldía núm.43/2016 de 29 de xaneiro de 2016 se resolveu o seguinte: 1º.—Modificar a estrutura de delegacións xenéricas de áreas que se realizaron en virtude da resolución de alcaldía núm.582/2015 de data 17.6.2015 ( BOP núm.121 de 26.6.2015) no senso de engadir no ámbito funcional da área de “Portavocía de Goberno, Educación, Cultura e Políticas Sociais” que ten como concelleiro delegado xenérico a Juan Carlos Eirea Eiras os seguintes ámbitos funcionais: 2º.—Efectuar as seguintes delegacións especiais integradas na área de “Portavocía de Goberno, Educación, Cultura e Políticas Sociais” a favor de Dna. Inmaculada Concepción Rodríguez Días: 3º.—Efectuar as seguintes delegacións especiais da área de “Medio Ambiente Urbano e Servizos” cuxa delegación específica correspondía ao concelleiro Antonio Rosales Pedrouso que renunciou ó cargo a favor do concelleiro da corporación D. Serafim Ramoa Botiz: As funcións e obrigas das delegacións efectuadas están reguladas na resolución de alcaldía núm.582/2015 de 17.06.2015.4º.—Ordear a notificación da presente resolución aos concelleiros con indicación expresa de que para que as citadas delegacións surtan plenos efectos deberán ser aceptadas polo mesmo, bastando, a tal efectos, facer constar a súa aceptación xunto coa recepción da notificación. En caso de non facer constar a aceptación expresamente, entenderase efectuada tacitamente si nun prazo de dous días hábiles non a rexeita.5º.—Da presente resolución darase coñecemento ao pleno do concello na primeira sesión que se celebre e publicarase no Boletín Oficial da Provincia de conformidade co disposto no artigo 44 do ROFRXEL. Bueu, a 29 de xaneiro de 2016.—O Alcalde, Félix Juncal Novas.
ANUNCIO DO INICIO DO EXPEDIENTE DE DESAFECTACIÓN DUN TRAMO DUN CAMIÑO MUNICIPAL INCLUÍDO NO INVENTARIO.
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 12/08/2016)

O Pleno do Concello de Cotobade en sesión celebrada o 28.07.2016 adoptou acordo que na súa parte dispositiva determinou: 1.—Iniciar expediente de desafectación do tramo do camiño municipal incluído no Inventario Municipal de Bens e Dereitos baixo o número de activo 1C.1.0476 que une o lugar de Parada coa parroquia de Viascón descrito no informe técnico municipal que se reproduce, “Camiño municipal. Parcela 9024, polígono 33. Superficie total (s/inventario): 3.198,82 m2. Valor Catastral: 6.397,65 €. Superficie do terreo a desafectar 3.00m x 56.00m=165 m2. Valor do terreo a desafectar: 330 €”. 2.—Someter o expediente a información pública polo periodo dun mes mediante publicacións no Boletín Oficial da Provincia e no Taboleiro de Edictos do Concello.” Cotobade 29 de xullo de 2016.—O Alcalde, Jorge Cubela López.
EDICTO RELATIVO Á EXPOSICIÓN PÚBLICA DA APROBACIÓN DO PROXECTO TÉCNICO DE "SANEAMENTO DOS NÚCLEOS DE AS ERMITAS, O COUTO E LEIRADO", AO OBXECTO DE RECLAMACIÓNS
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 06/10/2016)

O Pleno da Corporación, en sesión extraordinaria de data 30 de decembro de 2014 acordou aprobar o proxecto de: “Saneamento dos núcleos de As Ermitas, O Couto e Leirado”, redactado polo Enxeñeiro de Camiños D. Patricio Aguilar Cavanillas, cun orzamento de execución por contrata por importe de 362.993,39 euros. Queda o documento de manifesto ao público na Secretaría Xeral deste Concello e en horas de oficina, ao obxecto de formular as alegacións que estimen pertinentes, polo prazo de trinta días hábiles, contados dende o seguinte á data de inserción do presente anuncio no B. O. da Provincia. En Salvaterra de Miño, a 19 de setembro de 2016.—O Alcalde, Arturo Grandal Vaqueiro.
NOMEAMENTO PERSOAL EVENTUAL
ADMINISTRACIÓN LOCAL — Municipal — Tui (Persoal, oposicións, 07/01/2016)

Por Resolución de Alcaldía do día 30 de novembro de 2015, foi nomeado Don JOSE ELISARDO CHAHBA GABIÑA como persoal eventual para ocupar o posto de traballo de confianza, cunha retribución anual bruta de 21.000,00€ e coas funcións de "Apoio ao Alcalde nas competencias en materia de vías e obras" Facemos isto público en cumprimento do que dispoñen os artigos 201.3 da Lei 2/2015, do 29 de abril, do emprego público de Galicia, e 104.3 da Lei 7/1985, do 2 de abril, reguladora das bases do réxime local. Tui, a a 1 de decembro de 2015.—O Alcalde-Presidente, Enrique Cabaleiro Gonzalez.
PRAZO DE PRESENTACIÓN DE INSTANCIAS PARA XUÍZ DE PAZ SUBSTITUTO
ADMINISTRACIÓN LOCAL — Municipal — Valga (Convocatorias Xuíz de Paz, 04/02/2016)

Correspondendo ao Pleno deste Concello a elección de persoa para ser nomeada xuíz/xuíza de paz substituto deste municipio, infórmase que se abre prazo de quince días hábiles para que as persoas que estean interesadas e reúnan as condicións legais, fagan a súa solicitude mediante escrito dirixido a esta Alcaldía. Valga, a 18 de xaneiro de 2016.—O Alcalde, José María Bello Maneiro.
DH. W36.54899. SOLICITUDE DE EULOGIO MARTÍNEZ DIZ DE AUTORIZACIÓNDE OBRAS NO LUGAR DE CHAN DO CASAL, PARROQUIA DE XUSTÁNS (SAN MARTIÑO), CONCELLO DE PONTE CALDELAS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 21/12/2016)

Eulogio Martínez Diz solicita de Augas de Galicia co CIF: Q1500378C, a autorización de obras no lugar de Chan do Casal, parroquia de Xustáns (San Martiño), Concello de Ponte Caldelas (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54899. As obras solicitadas consisten na construción de garaxe, de 30 m2 de superficie, na parcela número 63 do polígono 48 do catastro de rústica de Ponte Caldelas (núm. ref. catastral: 36043A048000630000JN), a uns 80 m de distancia do rego de Porto. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponte Caldelas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 14 de novembro de 2016.—O Xefe da Área de Autorizacións e Concesións, Jose Perfecto Que El Jarroudi.
APROBACIÓN INICIAL MODIFICACIÓN DA RELACIÓN DE POSTOS DE TRABALLO (RPT)
ADMINISTRACIÓN LOCAL — Municipal — Ponte Caldelas (Presupostos e cadros de persoal, 09/02/2016)

Aprobado inicialmente polo Pleno da Corporación, en sesión do 28.01.16, a modificación da Relación de postos de Traballo (RPT) do Concello de Ponte Caldelas, en aplicación do disposto no artigo 169 do Texto Refundido da Lei Reguladora das Facendas Locais, anúnciase a súa exposición pública durante 20 días hábiles, contados dende o seguinte ó da publicación do presente anuncio, a efectos de exame e reclamacións. De non formularse estas, entenderase elevado automaticamente a definitivo o referido acordo de aprobación inicial. Ponte Caldelas, 29 de xaneiro de 2016.—O Alcalde, Andrés Díaz Sobral.
NOTIFICACIÓN POR COMPARENCIA
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 19/07/2016)

Intentada a notificación, e non podendo ser practicada ás persoas que posteriormente se relacionan, pese a intentalo na forma debida, procédese, de conformidade co establecido no artigo 112 da Lei 58/2003, do 17 de decembro, xeral tributaria a efectuar a notificación aos interesados que figuran neste anuncio. En virtude do anterior dispoño que a persoa interesada ou o seu representante debidamente acreditado deberá comparecer no prazo de quince días naturais, contados dende o seguinte ao da publicación deste anuncio no Boletín Oficial da Provincia, de luns a venres, de 9 a 14 horas nas oficinas do concello de A Guarda, sito na Praza do Reló nº 1, aos efectos de practicarlle a notificación de dito acto advertíndolle que, transcorrido dito prazo sen comparecer, a notificación se entenderá producida a todos os efectos legais o día seguinte ao do vencemento do prazo sinalado (art.112.2 Lei 58/2003, xeral tributaria). Cando o inicio dun procedemento ou calquera dos seus trámites se entendan notificados por non comparecer o obrigado tributario ou o seu representante, se lle terá por notificado das sucesivas actuacións e dilixencias do dito procedemento e se manterá o dereito que lle asiste a comparecer en calquera momento do mesmo. Na Guarda, a 5 de xullo de 2016.—O Alcalde, Antonio Lomba Baz.
DH. W36.54622. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN OBRAS NO LUGAR DE CAMIÑO PARAÍSO, PARROQUIA DE BAÍÑA (SANTA MARIÑA), NO CONCELLO DE BAIONA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 21/10/2016)

As obras solicitadas consisten na instalación de liña aérea eléctrica de baixa tensión a base de tres apoios de formigón e 206 ml de condutor, e máis 12 ml de canalización soterrada, en zona de policía e a unha distancia mínima de 80,5 ml ao leito do río Baíña, no camiño Paraíso, parroquia de Baíña, Concello de Baiona. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 20 de setembro de 2016.—O xefe da Área de Autorizacións e Concesións, Sylvana Sopa Cacheira.
RETRIBUCIÓNS DOS CARGOS CON DEDICACIÓN EXCLUSIVA E PARCIAL ASÍ COMO INDEMNIZACIÓNS POR ASISTENCIA A ÓRGANOS DE GOBERNO E COMPLEMENTARIOS
ADMINISTRACIÓN LOCAL — Municipal — Valga (Outros documentos, notificacións e informacións públicas, 27/04/2016)

De conformidade co sinalado no artigo 75 da Lei 7/85 de 2 de abril, reguladora das bases do Réxime Local, en concordancia co disposto polos artigos 35 e 119 do Real Decreto 2568/1986, do 28 de novembro, polo que se aproba o Regulamento do Réxime xurídico, Organización e Funcionamento das Entidades locais, procédese á publicación no Boletín Oficial da Provincia do referente ás retribucións dos cargos con dedicación exclusiva e parcial e réxime de dedicación destes últimos no seu caso, indemnizacións e asistencias. De conformidade co establecido no artigo 75 bis da Lei 7/85, na redacción dada ó mesmo pola Lei 27/2013 de racionalización e sustentabilidade da Administración local, os membros electivos do Concello de Valga, percibirán as retribucións determinadas nos acordos plenarios de 13 de xullo de 2015 e 4 de decembro de 2015 co seguinte detalle: As contías son as adoptadas no acordo plenario de 4 de decembro de 2015, co seguinte detalle: Órganos necesarios Órganos complementarios En Valga, a 20 de abril de 2016.—O Alcalde, José María Bello Maneiro.
DH. A36.49316. SOLICITUDE DA C. U. LOBEIRA DUN CAUDAL DE AUGA PROCEDENTE DUN MANANCIAL NO LUGAR DE MONTE DE ANDRÁS, TREMOEDO (VILANOVA DE AROUSA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 31/08/2016)

A Comunidade de usuarios Augas de Lobeira, CIF G94121084, solicita de Augas de Galicia un caudal de 8.891,4 m 3 /ano procedente de catro (4) mananciais no lugar de monte Lobeira, parroquia de Tremoedo (Santo Estevo), Concello de Vilanova de Arousa, e con destino a uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Captación de auga de catro mananciais mediante a realización de catro arquetas e condución ata unha arqueta de reunión mediante tubaxes de PE de 40 Ø mm e 1.510 m de lonx. totais e, dende a mesma ata a caseta de depósitos de bloque de formigón e 30 particións interiores de 1 m3 de cap. mediante tubaxe de PE de 50 Ø mm e 485 m de lonx. Dende os dep. individuais parten as acometidas ata as vivendas abastecidas en tubaxes de PE de 32 Ø mm. Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo nos Concellos de Vilanova de Arousa e Vilagarcía de Arousa ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, a 9 de agosto de 2016.—O Xefe de Área de Autorizacións e Concesións, Mihai Aurel Chafiq Beguiristain Shafiq.
MODIFICACIÓNS DE CRÉDITO Nº 3-P/2016, 4-P/2016, 5-P/2016, E 6-P/2016 DE CRÉDITOS EXTRAORDINARIOS E SUPLEMENTOS DE CRÉDITO DO ORZAMENTO DO CONCELLO
ADMINISTRACIÓN LOCAL — Municipal — Lalín (Presupostos e cadros de persoal, 01/08/2016)

Esgotado o prazo de exposición ó público dos expedientes de Modificación de créditos: Dentro do vixente orzamento municipal, aprobado polo Pleno desta Corporación en sesión celebrada o día 30 de xuño do presente ano sen que se presentara reclamación algunha contra deste, considérase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 26 de xullo de 2016.—O Alcalde, Rafael L. Cuíña Aparicio.
FORMALIZACIÓN DE CONTRATOS
ADMINISTRACIÓN LOCAL — Municipal — Meis (Contratos administrativos, 04/01/2016)

Aos efectos do artigo 154.2 do Texto Refundido da Lei de Contratos do Sector Público, aprobado por RDL 3/2011 de 14 de novembro, publícanse as formalizacións dos seguintes contratos, cuxa información figura no perfil do contratante da páxina web: meis. es: Alcaldía do Concello de Meis Procedemento negociado sen publicidade.221.571,78 €. a) Data: 30-12-2014. b) Contratista: “CONSTRUCCIÓNS, OBRAS E VIAIS, S. A.” (COVSA). c) Importe adxudicación: 220.500,00 €. d) Prazo de execución: 3 meses. e) Formalización contrato: 12-01-2015 Alcaldía do Concello de Meis Procedemento negociado sen publicidade.216.815,69 € anual. a) Data: 13-05-2015. b) Contratista: “CONSTRUCCIÓNS, OBRAS E VIAIS, S. A.” (COVSA). c) Importe adxudicación: 216.469,00 €. d) Prazo de execución: 3 meses. e) Formalización contrato: 19-05-2015. Alcaldía do Concello de Meis Procedemento negociado sen publicidade.138.038,00 € anual. a) Data: 21-05-2015. b) Contratista: “CONSTRUGANON, S. L.” c) Importe adxudicación: 138.038,00 €. d) Prazo de execución: 2 meses e 15 días. e) Formalización contrato: 22-05-2015. Meis, a 15 de decembro de 2015.—O Alcalde, José Luis Pérez Estévez.
EXECUCIÓN DE TÍTULOS NON XUDICIAIS 145/16, NOTIFICACIÓN A VICTORIO Y LAGO, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 25/10/2016)

Fago saber: Que no procedemento EXECUCIÓN DE TÍTULOS NON XUDICIAIS ENJ.145/16, seguidos a instancia de D. DRAGOS CONSTANTIN LOSANTOS OUADAH fronte á empresa WENDY CAROLINA ERIZ GOMEZ ACEBO, S. L., ditouse a seguinte resolución, da que se achega un extracto: “Auto: Maxistrada-Xuíza Germania Elizabeth Simmonds Lasserre.—VIGO, 14.09.2016. Único: D. DRAGOS CONSTANTIN LOSANTOS OUADAH presentou un escrito no cal solicitaba a execución da ACTA DE CONCILIACIÓN perante o SMAC con data do 8.10.15 (Expte. Nº.3303/15) fronte á mercantil VICTORIO Y LAGO S. L. (Seguen fundamentos de dereito e parte dispositiva). Contra este auto poderá interpoñerse un recurso de reposición ante este órgano xudicial, no prazo de tres días hábiles seguintes á súa notificación. Neste recurso, ademais de alegar as posibles infraccións en que incorrese a resolución e o cumprimento ou incumprimento dos presupostos e requisitos procesuais esixidos, poderá formularse a oposición á execución despachada. Faíselle saber á parte executada que poderá ter coñecemento íntegro da resolución na sede deste xulgado e advírteselle que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento”. E para que sirva como notificación na forma legal a VICTORIO Y LAGO, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. En Vigo, cuatro de octubre de dos mil dieciséis.—A Letrada da Administración de Xustiza.